
 R A P O R T 
asupra proiectului de Lege privind aprobarea Ordonanţei de urgenţă a Guvernului nr.41/2003 pentru aprobarea suplimentării cu suma de 600 miliarde lei a despăgubirilor acordate producătorilor agricoli în caz de calamităţi naturale

Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.41/2003 pentru aprobarea suplimentării cu suma de 600 miliarde lei a despăgubirilor acordate producătorilor agricoli în caz de calamităţi naturale, transmis cu adresa nr.434 din 30 iunie 2003. La întocmirea raportului Comisia a avut în vedere avizele Consiliului Legislativ şi Comisiei juridice, de disciplină şi imunităţi. 


Proiectul de lege sus menţionat are ca obiect de reglementare suplimentarea cu 600 miliarde lei a despăgubirilor acordate producătorilor agricoli care au avut de suferit pagube generate de fenomenele naturale din iarna anilor 2002 - 2003.

Proiectul de Lege privind aprobarea Ordonanţei de urgenţă a Guvernului nr.41/2003 pentru aprobarea suplimentării cu suma de 600 miliarde lei a despăgubirilor acordate producătorilor agricoli în caz de calamităţi naturale face parte din categoria legilor ordinare, potrivit prevederilor art.72 din Constituţie.

La lucrările comisiei au fost prezenţi toţi cei 32 de deputaţi, membri ai comisiei.

Raportul  Comisiei a fost adoptat în unanimitate în şedinţa din 9 septembrie 2003.

În urma dezbaterii, Comisia propune adoptarea proiectului de lege în forma prezentată de Senat  în şedinţa din 25 iunie 2003.


      PREŞEDINTE,



        SECRETAR,

               Ioan BÂLDEA 

                         Alexandru PEREŞ

Întocmit: Consilier 

   Anton Păştinaru

